Eurovision Song Contest 1981

Eurovision Song Contest 1981 var den 26. utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen fant sted i Irland etter landets seier året før med Johnny Logan og «What's Another Year». Konkurransen ble produsert av den irske kringkasteren RTÉ og ble avholdt lørdag 4. april 1981 i RDS Simmonscourt Pavilion i Dublin. Dette var andre gang Irland arrangerte konkurransen, og programleder var Doireann Ní Bhriain. 

Deltakerantallet økte til 20 land, en tangering av rekorden fra 1978. Italia deltok ikke dette året. Samtidig debuterte Kypros, mens Israel og Jugoslavia kom tilbake etter fraværet året før.

Avstemningen ble svært tett, og til slutt vant Storbritannia med gruppen Bucks Fizz og «Making Your Mind Up». Dette var Storbritannias fjerde seier i konkurransen, og vinnersangen fikk stor kommersiell suksess etter konkurransen. Den toppet den britiske singellisten i tre uker, i Norge lå den syv uker på den norske singellisten. Like bak Storbritannia fulgte Tyskland og Frankrike. Sveits ble nummer fire, mens vertslandet Irland tok femteplassen. Norge endte i motsatt ende av resultatlisten. Det norske bidraget «Aldri i livet» og Finn Kalvik kom helt sist uten poeng. Dette var Norges sjette sisteplass og tredje gang landet endte opp uten poeng.

 Bakgrunn 
Etter å ha vunnet med Johnny Logan og «What's Another Year» i Haag året før, var det Irland som sto vertskap for andre gang. Første gang var i 1971, da konkurransen ble arrangert i Dublin. Den irske kringkasteren RTÉ la konkurransen tilbake til Dublin, denne gang i RDS Simmonscourt Pavilion, tilhørende Royal Dublin Society (RDS). Arenaen ble vanligvis brukt til hesteshow. Israel var tilbake etter ett års pause, mens Jugoslavia kom tilbake etter fem års pause. I tillegg trakk Italia seg, angivelig på grunn av manglende interesse i hjemlandene.ESCToday – 1981    Kypros debuterte i konkurransen dette året, og deltakerantallet nådde 20 land – en tangering av rekorden fra 1978. 

Nok en gang var finalearenaen og deltakerne beskyttet av tungt bevæpnede vakter av frykt for terror og uventede politiske demonstrasjoner. Blant annet ble favorittene fra Storbritannia, Bucks Fizz, fotfulgt av vakter bevæpnet med maskinpistoler. Politistyrken i Dublin var også forsterket med 250 politifolk som voktet hotellene artistene bodde på. Showet ble også truet av en streik blant irske tv-journalister som brøt ut kort tid før finalen. Sendingen gikk ut til et potensielt publikum på 500 millioner kroner, og RTÉs budsjett for arrangementet var på 10 millioner norske kroner.

 Sendingen 
Programmet startet med en kortfilm med bilder fra ulike steder i Irland, før programleder Doireann Ní Bhriain ønsket seerne velkommen på irsk, engelsk og fransk. Deretter startet konkurransen. Østerrike var første land ut, mens Sverige var det siste. Norge hadde startnummer 13 – mellom favorittene fra Irland og Storbritannia. 

En rekke tidligere deltakere var tilbake dette året. Østerrikske Marty Brem hadde deltatt året før som en del av gruppen Blue Danube, mens Jean-Claude Pascal, som deltok for Luxembourg, hadde vunnet konkurransen i 1961. Danmark stilte med Tommy Seebach og Debbie Cameron som hadde fått en sjetteplass med «Disco tango» to år tidligere. Anita Skorgan hadde deltatt for Norge i 1977 og 1979, og hun var denne gang tilbake som korist for Finn Kalvik. Björn Skifs deltok for Sverige, slik han også gjorde i 1978. Trioen Peter, Sue og Marc deltok for Sveits for fjerde gang, de hadde tidligere deltatt i 1971, 1976 og 1979. Gruppen er også de eneste som har sunget fire bidrag på fire forskjellige språk – fransk, engelsk, tysk og italiensk. Bucks Fizz-medlemmet Cheryl Baker hadde deltatt for Storbritannia med bandet Co-Co i 1978, og Maxi i den irske gruppen Sheeba hadde deltatt som soloartist for Irland i 1973.

De store favorittene dette året var Storbritannia og Tyskland, med Irland og Sveits som utfordrere. Den britiske gruppen Bucks Fizz gjorde seg bemerket da de mannlige sangerne dro av jentenes skjørt halvveis ute i fremføringen. Bucks Fizz fikk også betalt for den livlige opptredenen sin, for etter en svært jevn avstemning vant de en knapp seier over Tyskland. Dette var Storbritannias fjerde seier i konkurransen. Vinnersangen, «Making Your Mind Up», solgte til gull i Storbritannia og ble en av årets mestselgende singler i landet.Chart Stats - Bucks Fizz - Making Your Mind Up Sangen tok seg også inn på hitlister verden over og toppet listene i flere land. I Norge nådde den en andreplass på VG-lista. Pausenummeret var ved det irske folkemusikkbandet Planxty som fremførte et lengre musikkstykke. Stykket ble kalt «Timedance» og var en reise gjennom irsk musikk og sangkultur gjennom historien. Dansere fra Dublin City Ballet akkompagnerte, og nummeret var på mange måter en forløper til Riverdance, som fikk verdenssuksess etter pausenummeret sitt i Eurovison Song Contest 1994. Planxty ga ut «Timedance» på singel, og den nådde en tredjeplass på den irske singellisten etter finalen.Irish chart database – search "Planxty" 

 Norges bidrag 
miniatyr|Finn Kalvik representerte Norge med «Aldri i livet», og endte sist uten poeng.

NRK hadde nok en gang invitert ti kjente komponister til å levere inn bidrag til Melodi Grand Prix. En av dem var Finn Kalvik som vant en klar seier med sin «Aldri i livet». Etter seieren var pressen skeptisk, og Aftenposten mente vinnermelodien ikke var iørefallende nok til å hevde seg internasjonalt. VG var ikke mer positiv og slaktet sendingen og kalte vinnerlåten «liketil».I den internasjonale finalen var Norge det 13. bidraget ut på scenen, og Finn Kalvik hadde med seg Anita Skorgan, Iselin Alme, Kari Gjærum, George Keller og Nissa Nyberget som korister. Sigurd Jansen dirigerte det norske bidraget. I avstemningen fikk ikke Norge et eneste poeng og endte helt sist. Dette var andre gang på tre år at Norge fikk null poeng, og i Storbritannia spekulerte pressen på om Norge bevisst gikk inn for å få null poeng. Norges delegasjonsleder, Harald Tusberg, ble overmannet av pressen etter avstemningen og strålte: «Det er nesten ingen som vil snakke med vinnerne i forhold til meg. Dette er det morsomste jeg har vært med på». Tross sisteplassen ble «Aldri i livet» en hit i Norge, og sangen lå på VG-lista i syv uker, med en tredjeplass som beste plassering. Kommentatorer var Knut Aunbu for NRK Fjernsynet og Erik Heyerdahl for NRK Radio. Sverre Christophersen leste de norske stemmene fra NRK Marienlyst i Oslo.

 Avstemningen 
Hvert land hadde en jury med elleve lekfolk mellom 16 og 60 år, som bedømte de andre landenes sanger med poeng fra 1 til 5. Deretter summerte jurysekretæren sammen stemmene. Sangen som fikk flest jurystemmer, ble tildelt 12 poeng fra den nasjonale juryen. Andreplassen fikk 10, tredjeplassen 8, fjerdeplassen 7 og så videre ned til tiendeplassen som fikk 1 poeng. Altså ga hver jury 12, 10 og 8–1 poeng til sine ti favorittsanger. Det var ikke lov å stemme på bidraget fra sitt eget land. Oppsynsmann for avstemningen var Frank Naef fra EBU. Hvert land hadde en representant som leste opp juryens poeng via telefon på direkten under avstemningen. 

Avstemningen var svært tett dette året, og underveis vekslet fem land på å lede. Før nest siste land skulle avgi sine stemmer, lå tre land i tet med like mange poeng: Storbritannia, Sveits og Tyskland. Sveits skulle avgi stemmer nest sist og kunne ikke stemme på seg selv. Storbritannia fikk 8 poeng fra Sveits og behøvde bare fire poeng fra den siste juryen for å være sikret seieren. Fra den siste juryen fikk Sveits bare 1 poeng og mistet med det sjansen til å vinne. Storbritannia vant etter å ha fått åtte poeng fra den siste juryen, selv om Tyskland fikk de maksimale tolv poengene. Sveits ble forbigått av Frankrike og ble nummer fire. Sveits fikk flest tolvpoengere til tross for at landet bare klarte en fjerdeplass. Storbritannia mottok imidlertid poeng fra alle de andre landenes juryer. Den norske juryen hadde Sveits på topp, mens Storbritannia bare fikk 3 poeng. Norge endte sist for sjette gang – og uten poeng for tredje gang.

Underveis i avstemningen var det flere tekniske feil med poengtavlen. Blant annet fikk vertslandet Irland 310 ekstra poeng i stedet for de 10 som de fikk fra den luxembourgske juryen. Tyrkias 9 poeng forsvant også plutselig fra poengtavlen under avstemningen. Programleder Doireann Ní Bhriain hadde dessuten problemer med å få kontakt med den jugoslaviske juryen. Da hun omsider fikk kontakt og ba om resultatet, kvitterte den jugoslaviske oppleseren med å si: «I don't have it» (jeg har det ikke). Dette skapte latter i salen, men kommentaren skyldtes at den jugoslaviske poengoppleseren ikke hørte Dublin. Oppleseren var for øvrig Helga Vlahović, som selv skulle lede konkurransen i 1990.

Deltakere
Liste over deltakerne og det offisielle resultatet. Tabellen er rangert etter startrekkefølge, plasseringen og poengsummen finnes i kolonnene til høyre.
Startnr.LandArtistSangSpråkNorsk oversettelsePlassPoeng01Marty Brem«Wenn du da bist»TyskNår du er der172002Modern Folk Üçlüsü og Ayşegül«Dönme Dolap»TyrkiskKarusell18903Lena Valaitis«Johnny Blue»Tysk–213204Jean-Claude Pascal«C'est peut-être pas l'Amérique»FranskDet er kanskje ikke Amerika114105Hakol Over Habibi«Halayla» ()HebraiskI kveld75606Tommy Seebach og Debbie Cameron«Krøller eller ej»DanskKrøller eller ikke114107Seid «Vajta» Memić«Lejla»Bosnisk–153508Riki Sorsa«Reggae OK»Finsk–162709Jean Gabilou«Humanahum»Fransk–312510Bacchelli«Y sólo tú»SpanskOg bare deg143811Linda Williams«Het is een wonder»NederlandskDet er et under95112Sheeba«Horoscopes»EngelskHoroskoper510513Finn Kalvik«Aldri i livet»Norsk–20014Bucks Fizz«Making Your Mind Up»EngelskBestem deg113615Carlos Paião«Playback»Portugisisk–18916Emly Starr«Samson»NederlandskSamson134017Jánnis Dimitrás«Fengári kalokerinó» (Φεγγάρι καλοκαιρινό)GreskSommermåne85518Island«Mónika» (Μόνικα)GreskMonika66919Peter, Sue og Marc«Io senza te»ItalienskJeg uten deg412120Björn Skifs«Fångad i en dröm»SvenskFanget i en drøm1050

 Tilbakevendende artister 
ArtistLandDeltok iMerknaderTommy Seebach1979Debbie Cameron1979Som støttevokalist for Tommy SeebachMaxi (del av gruppen Sheeba)1973Ismeta Dervoz (støttevokalist)1976Deltok som del av gruppen AmbasadoriJean-Claude Pascal1961Vant konkurransen med «Nous les amoureux»Anita Skorgan (støttevokalist)1977, 1979Cheryl Baker (del av Bucks Fizz)1978Deltok som del av gruppen Co-CoPeter, Sue & Marc1971, 1976, 1979Björn Skifs1978I begge finaler var første land ut samme som i fjoråret, han selv startet sist som nummer 20, og Norge fikk null poeng.Marty Brem1980Deltok som del av gruppen Blue Danube

 Poengtavle 
Tavlen er ordnet etter stemmerekkefølgen i finalen.
DeltakerlandPoenggivende landSumPlass6156220171359185123882781236471210581213221053431465411184677845435671174325212441114821523103515212551562716121212724106451103871210125310643103238143534727672325197361010125651011012171055020484512101037812103686488136181918171682375401362611012866755853688710712369622784121210411212128410112141025711262415010

12 poeng
Hvert land ga 12 poeng til sin favoritt. Under er en oversikt over alle 12-poengere som ble avgitt under avstemningen.
AntallMottakerland12 poeng fra5Finland, Irland, Jugoslavia, Norge, Storbritannia4Luxembourg, Sveits, Tyskland, ØsterrikePortugal, Spania, Sverige, Tyrkia2Danmark, KyprosNederland, Israel1HellasBelgiaFrankrike

 Hendelser 

 Kritikk mot konkurransen 
miniatyr|Björn Skifs representerte Sverige for andre gang og mente landene måtte få synge på det språket de ønsket. Først 18 år senere ble språkregelen opphevet.
De skandinaviske landene var stadig mer irriterte over språkregelen og gjentok ønsket om å få synge på det språket de selv ønsket. Svenske Björn Skifs kritiserte konkurransen for å være et show fremfor en sangkonkurranse og la til: «Det burde komme en regelendring som lar oss synge på engelsk.»«Reprise», Ultan Macken, RTÉ Guide, 24. april 1981 Flere andre land var også misfornøyde, og kommentatorer og tv-folk ymtet frempå om at stil og show hadde vunnet over kvalitet og substans. Underholdningssjefen i franske TF1, Pierre Bouteiller, mente konkurransen besto av middelmådige sanger og lite talent, og landet trakk seg fra finalen det påfølgende året. I 1983 tok imidlertid konkurrenten Antenne 2 over jobben, og Frankrike var tilbake igjen i Eurovision Song Contest 1983.

 Påstander om juks 
Flere tiår senere hevdet Danmarks representant Debbie Cameron at den britiske seieren var fikset på forhånd. I en bok fra 2010 om kollegaen Tommy Seebach, hevdet Cameron at hun ble kontaktet av en mann da hun skulle sjekke ut av hotellet etter finalen. Mannen var ifølge Cameron en høytstående BBC-ansatt som fortalte at de hadde sabotert lyden på prøvene til Danmark, Israel og Tyskland. «Av politiske årsaker har det i lang, lang tid i forveien vært avtalt at Storbritannia skulle vinne Eurovision Song Contest. Jeg sto i kontrollrommet og var vitne til at alle landene som hadde en sjanse til å vinne over gruppen Bucks Fizz, ble sabotert av teknikerne. Og to av de landene hvor jeg så at dette skjedde, var under Danmarks og Israels sang.» Mannen er ukjent, og påstandene har aldri blitt ettergått.

Tross kritikken ble vinnersangen en stor kommersiell hit, og Bucks Fizz ble en av Storbritannias mest suksessrike grupper i 1980-årene. «Making Your Mind Up» solgte i fire millioner eksemplarer, og sangen nådde nummer én i ni land og kom inn på topp ti i blant annet Australia, New Zealand og Sør-Afrika.Australian Chart Book, 1970–1992

 Dirigenter 
Mens Noel Kelehan var sjefdirigent, hadde hvert land med sin egen dirigent. Under er en liste over deltakerlandenes dirigenter, listet etter startrekkefølgen.
LandDirigent ØsterrikeRichard Österreicher TyrkiaOnno Tunç TysklandWolfgang Rödelberger LuxembourgJoël Rocher IsraelEldad Shrim DanmarkAllan Botschinsky JugoslaviaRanko Rihtman FinlandHenrik Otto Donner FrankrikeDavid Sprinfield SpaniaJuan Barcons NederlandRogier van Otterloo IrlandNoel Kelehan (sjefdirigent) NorgeSigurd Jansen StorbritanniaJohn Coleman PortugalShegundo Galarza BelgiaGiuseppe Marchese HellasJorgos Niarkhos KyprosMikhalis Rozakis SveitsRolf Zuckowski SverigeAnders Berglund

 Kommentatorer og poengopplesere 

 Poengopplesere 
Hvert land hadde en talsperson som annonserte sitt lands poeng på engelsk eller fransk over telefon. Under er talspersonene i samme rekkefølge som under avstemningen:

 Jenny Pippal
 Başak Doğru
 Gabi Schnelle
 Jacques Harvey
 Dan Kaner
 Bent Henius 
 Helga Vlahović
 Annemi Genetz
 Denise Fabre
 Isabel Tenaille 
 Flip van der Schalie
 John Skehan
 Sverre Christophersen
 Colin Berry
 Margarida Andrade
 Walter de Meyere
 Tatiana Darra
 Anna Partelidou
 Michel StockerBaumann, Peter Ramón (OGAE Switzerland)
 Bengteric Nordell

 Kommentatorer og sendinger 
Finalen ble overført til alle deltakerlandene samt Island og flere land i Øst-Europa. De fleste landene hadde egne kommentatorer som formidlet informasjon og hendelser direkte til seerne. Oversikt over kommentatorer under Eurovision Song Contest 1981:
LandKringkasterKanalKommentatorKilde BelgiaBRTTV1Nederlandsk: Luc AppermontAdriaens, Manu & Loeckx-Van Cauwenberge, Joken. Blijven kiken!. Lannoo, Belgium. 2003 RTBFRTBF1Fransk: Jacques Mercier DanmarkDanmarks RadioDR TVJørgen de Mylius FinlandYleTV1Ossi RunneRinnakkaisohjelmaMatti Paalosma FrankrikeTF1Patrick Sabatier IrlandRTÉRTÉ 1Larry GoganRTÉ Radio 1Pat Kenny IsraelIBAIsraelsk fjernsynIngen kommentator HellasERTERTMako Georgiadou JugoslaviaJRTTV Beograd 1Milovan IlićTV Ljubljana 1Tomaž TerčekTV Zagreb 1Oliver Mlakar KyprosRIKRIK TVFryni PapadopoulouSavvidis, Christos (OGAE Cyprus) LuxembourgCLTRTL Télé-LuxembourgMarylène Bergmann og Jacques Navadic NederlandNOSNederland 1Pim Jacobs NorgeNRKNRK FjernsynetKnut AunbuNRK RadioErik Heyerdahl, sendt i opptak fra 22.40 PortugalRTPRTP1UkjentAntena 1Ukjent SpaniaTVETVE 1Miguel de los Santos StorbritanniaBBCBBC1Terry WoganBFBSBBC Radio 2Ray Moore SveitsSRG SSRDRSTysk: Theodor HallerTSRFransk: Georges HardyTSIItaliensk: Giovanni Bertini SverigeSVTTV1Ulf Elfving TyrkiaTRTTRT TelevizyonBülend Özveren TysklandARDDeutsches FernsehenAdo Schlier ØsterrikeORFFS2Ernst Grissemann
+Kommentatorer og sendinger i ikke-deltakende landLandKringkasterKanalKommentatorKilde AustraliaSBS2EA, 3EAOverført på radio i opptak IslandRÚVSjónvarpiðDóra Hafsteinsdóttir, sendt i opptak 19. april TsjekkoslovakiaČSTČST2Ukjent, vist i opptak 3. mai 1981 UngarnMTVMTV2András Sugár, vist i opptak 2. mai 1981

Referanser

Kategori:Musikk i 1981
Kategori:1981 i Irland
Kategori:Eurovision Song Contest